הישג לחברת גילרו, יצרנית גביעי גלידה, ופלים וקישוטי עוגות: סטנד עגלת גלידה של מותג עלמה שבבעלות גילרו, זכה בתחרות כוכב ישראל לשנת 2018 של המכון הישראלי לאריזה. הפרס הוענק לחברת כרמל פרנקל, אשר תכננה את הסטנד והוא מקנה לה אפשרות להשתתף בתחרות האריזה העולמית היוקרתית WorldStar. עיצוב הסטנד וסדרת הגביעים של עלמה בוצע על ידי חברת Blendit.
סטנד גביעי הגלידה מעוצב כעגלת גלידה בסגנון רטרו-רומנטי ומשווקים בו גביעי הגלידה של עלמה, המעוצבים בעיצוב חדש המותאם לסטנד. הסטנד מוצב ברשתות שיווק המזון השונות ומוצבים בו גביעי גלידה של עלמה המיועדים לשימוש ביתי: גביעי גלידריה, גביעי אמריקה וגביעי טילון. גביעי הגלידה של עלמה נחשבים לגביעים משובחים ומיוצאים למדינות רבות בעולם. הגביעים מיוצרים בטכנולוגיה ייחודית וברמת בטיחות ואיכות המזון גבוהים.
חברת גילרו בבעלות אבי גלברד, שוכנת בבית שמש ומעסיקה 250 עובדים. גביעי הגלידה מתוצרת המפעל משווקים לכל מותגי הגלידה המובילים בישראל. גביעי הגלידריה באריזה משפחתית, הם ללא שומן מוקשה וללא רכיבים מהחי, ולכן מתאימים גם לטבעונים.